Създава голяма серия снимки, които са с непреходна историческа стойност. Сред най-известните му работи са снимките на Карол I, Александър II, Александър I Батенберг, великите руски князе, видни военачалници и редови бойци. Снима първите носители на Георгиевския кръст „За храброст“ лейтенант Шестаков и лейтенант Дубасов, потопили турския монитор „Сейфи“ в Мачинския ръкав на р. Дунав. Шедьоври на историческата фотография са панорамните снимки на Свищов, Бяла, Никопол, Горна Студена и др. Запечатва форсирането на Дунав при Зимнич-Свищов, обсадата и превземането на Плевен др.